Sanco ontsteld oor vryspraak vir Coligny-twee | Maroela Media
Die burgerlike organisasie Sanco in Noordwes het Saterdag met skok reageer oor die vryspraak van Pieter Doorewaard en Phillip Schutte wat vroeër skuldig bevind is aan die moord op Matlhomola Mosweu (16).
Sanco het gesê die appèlhof se uitspraak is 'n "waarskynlike regsdwaling".
Maroela Media het vroeër berig die twee mans, wat onderskeidelik tot 18 jaar en 23 jaar tronkstraf gevonnis is, is in die appèlhof in Bloemfontein onskuldig bevind op die aanklagte teen hulle.
"Die uitspraak, wat effektief die vermeende moordenaars vrylaat, gee geloofwaardigheid aan die bewering dat 'swart lewens nie saak maak nie', en dit blyk daar is geen geregtigheid vir die armstes van die armes wat onder die ergste gruwels in landelike gemeenskappe gebuk gaan," het Paul Sebegoe, provinsiale voorsitter van Sanco, in 'n verklaring gesê. Hy versoek die staat om te appelleer teen die uitspraak.
"Die persepsie dat oortreders van gewelddadige misdade skotvry daarvan afkom terwyl slagoffers ses voet ondergronds begrawe word, sal die histories gemarginaliseerdes bly jag totdat diegene wat vir die tiener se grusame moord verantwoordelik is, agter tralies is."
Hy het sy kommer uitgespreek dat die uitspraak, wat "op die hakke volg van 'n oplewing van rassisme", rassespanning verder kan aanhits.
"Dit sal ongetwyfeld nuwe wonde oopmaak wat begin gesond word het, in die hoop dat geregtigheid geskied het," het hy gesê en burgers versoek om kalm te bly.
Nou waneer spring Julias en sy rooi kepsies ook op die wa om die hof se besluit aan te val
"Daar is geen geregtigheid vir die armstes onder die armes" sê paul sebegoe van Sanco. Hy moet asb verduidelik hoe die anc BILJOENE vir die armstes belowe het, net om dit onder hulself en hul families/kamerade te deel. Vandag staan al die armes (onwettige buitelandes ingesluit) op straathoeke en bedel vir kos en/of werk. Dit gaan al vir 26 jaar so aan. Tweedens, die enigste staatsgetuie het aan nie minder as vier mense erken dat hy in die hof gelieg het en dat die twee blankes nie aan moord skuldig is nie. Vraag is nou: Wie gaan vir Doorewaard en… Lees meer »
Die Rooies het reeds gereageer….en sal seker nou die howe ook van rassisme beskuldig.As jy ñ bleek vel het word jy outomaties geteiken.
Sanco die enigste regsdwaling is jy.
Ek is baie bly die twee is vrygespreek. Politieke inmenging het die twee se lewe verwoes en miljoene rande se skadeaan dorpe gerig.